બી.એ.પી.એસ.ના સાધુ બ્રહ્મવિહારીદાસજીએ જણાવ્યું કે ‘તા.૯ નવેમ્બર, ભાઈ-બીજનાં પવિત્ર દિવસે શ્રદ્ધાપૂર્વક તૈયાર કરવામાં આવેલા આ ‘દિવાળી અન્નકૂટ-૨૦૧૮’માં આ અન્નકૂટની સજાવટ ‘દુબઈ ફ્રેમ’ અને ‘બુર્જ ખલીફા’ સહિત સેંકડો કલાત્મક-રચનાત્મક ફૂડ ડિઝાઈન્સમાં રજૂ થઈ હતી. શુક્રવારે સવારે ૧૧.૦૦થી રાત્રે ૮.૦૦ દરમિયાન ૧૮૦૦ જેટલા મહાનુભાવો, ૫૦ જુદી-જુદી સંસ્થાઓ અને સમાજના સભ્યો સહિત કુલ ૧૦,૦૦૦ કરતાં પણ વધુ લોકોએ હરોળમાં ઊભા રહીને ખૂબ જ શાંતિ અને ધીરજપૂર્વક દિવ્ય દર્શનનો લાભ પ્રાપ્ત કર્યો હતો. સ્થાનિક આરબ નેતાઓ અને અધિકારીઓ પણ પોતાના પરિવારજનો સાથે પ્રેમ અને શુભેચ્છા વ્યક્ત કરવા માટે આવ્યા હતા.’